[{"text_idx": "#000000", "text": "Jalatalla refleksoloogia \u2013 vo\u0303ti terve organismi heaks"}, {"text_idx": "#000001", "text": "Kas teadsid, et suur osa meie kehasse kogunevast stressist salvestub jalgadesse? Seeto\u0303ttu on jalamassaaz\u030c suurepa\u0308rane lo\u0303o\u0303gastaja, abiks va\u0308sinud jalgadele ja va\u0308ga efektiivne kogu organismi u\u0308leu\u0308ldise toonuse to\u0303stjana. U\u0308ha enam on tuntust kogumas ka refleksoloogia ehk tsooniteraapia, mille juured ulatuvad tervise parandamise ja keha tervendamise eesma\u0308rgil juba aastatuhandete kaugusele. Ta\u0308naseks on seda iidset meetodit tublisti ta\u0308iendatud."}, {"text_idx": "#000002", "text": "Refleksoloogia po\u0303hiidee ja\u0308rgi peegeldub erinevate organite ja kehaosade kurnatus jalatalla kindlates tsoonides, mille masseerimise tulemusel on vo\u0303imalik need pinged kehast vabastada. Ehk teisiso\u0303nu po\u0303hineb refleksoloogia avastusel, et organism peegeldab infot oma organite seisunditest jalatalla pinnale kindlatesse tsoonidesse."}, {"text_idx": "#000003", "text": "Jalgades on u\u0308le 70 000 na\u0308rvilo\u0303pme, mis on seljaaju kaudu u\u0308henduses keha ko\u0303ikide osadega. Na\u0308rvilo\u0303pmeid mo\u0303jutades stimuleerib refleksoloogia na\u0308rvisu\u0308steemi tervena toimima. Ko\u0303ik kehaosad on omavahel seotud kanaleid pidi, la\u0308bi mille energia voolab. Kui meie energiatase on madal ning pinged blokeerivad loomuliku voolamise, siis ei saa meie organsu\u0308steem korralikult funktsioneerida. Mingi organi ala- vo\u0303i u\u0308letalitus va\u0308ljendub vastavas tsoonis kas valuna, naha- vo\u0303i koemuutusena. Refleksoloogia puhul on tegemist tsooniteraapiaga, mille ka\u0308igus on jalatalla kindlaid punkte ehk refleksitsoone masseerides vo\u0303imalik organeid mo\u0303jutada ja seela\u0308bi parandada kogu keha tasakaalu."}, {"text_idx": "#000004", "text": "Kui vo\u0303rrelda u\u0308ldmassaaz\u030ci ja refleksoloogiat, siis u\u0308ldmassaaz\u030c stimuleerib lihaseid ja na\u0308rvipunkte ning parandab vereringet. Refleksoloogia mo\u0303jutab kogu organismi tervikuna \u2013 sealhulgas luustikku, lihaseid, veresooni, ko\u0303iki siseorganeid ning seede-, vereringe-, na\u0308rvi-, hormonaal- ja lu\u0308mfisu\u0308steemi."}, {"text_idx": "#000005", "text": "Tegemist on tsooniteraapiaga, mille ka\u0308igus on jalatalla kindlaid punkte ehk refleksitsoone masseerides vo\u0303imalik organeid mo\u0303jutada ja seela\u0308bi parandada kogu keha tasakaalu."}, {"text_idx": "#000006", "text": "Jalatalla refleksoloogia abil suureneb vere- ja lu\u0308mfiringvool (st su\u0308sinikdioksiid, la\u0308mmastikuja\u0308a\u0308gid ja vesi eemaldatakse ja uued toitained ning va\u0308rske hapnik saavad rakkudesse tulla). Refleksitsoonide masseerimine stimuleerib immuunsu\u0308steemi, ravib na\u0308rvidest ja vereringeprobleemidest tekkinud ha\u0308dasid, leevendab pea-, kukla-, kaela- ja seljavalu ning ainevahetus- ja seedimisprobleeme, eemaldab energiakanalitest blokeeringud, leevendab hingamisteede haiguseid ja allergiat, vabastab keha enda loomulikke valuvaigisteid ning leevendab ka stressi. Teatavasti on just stress enamiku haiguste po\u0303hjustajaks."}, {"text_idx": "#000007", "text": "Refleksoloogia leevendab peavalu ja migreeni, langetab ko\u0303rget verero\u0303hku, leevendab stressi, a\u0308revust ja depressiooni ning tagab parema une, samuti va\u0308hendab see naistel menstruatsiooni ja menopausi probleemseid su\u0308mptomeid. Tsooniteraapia on to\u0303hus ka vaevuste ennetamisel."}, {"text_idx": "#000008", "text": "Millised on alternatiivid refleksoloogi vo\u0303i terapeudi ku\u0308lastamisele?"}, {"text_idx": "#000009", "text": "Paljude inimeste jaoks vo\u0303ib ebamugavust tekitada mo\u0303te sellest, et vo\u0303o\u0303ras inimene nende jalgu masseerib. Mo\u0303nikord saab takistavaks asjaoluks ka aja- vo\u0303i rahakulu, kuna u\u0308ldjuhul teostatakse refleksoloogiat korduvate seanssidena."}, {"text_idx": "#000010", "text": "Alternatiivina pakuvad jalataldade refleksoloogiat kogu keha tervise heaks ka mitmed massaaz\u030ciseadmed. Na\u0308iteks on vastav funktsioon olemas ko\u0303ikidel Borealise massaaz\u030citoolidel \u2013 tooli jalaosa teeb taldadele, tallavo\u0303lvidele, kandadele ja pahkluudele so\u0303tkuvat, rullivat ja kiigutavat su\u0308vamassaaz\u030ci. Iga o\u0303hkpadi ja rullik hoolitseb spetsiaalse jalatallapiirkonna eest, tuginedes tavalisele po\u0308idla ja so\u0303rmede abil tehtavale refleksoloogiale ehk tsooniteraapiale."}, {"text_idx": "#000011", "text": "Samuti on to\u0303eliselt hea abivahend va\u0308sinud vo\u0303i pinges jalgadele jalamasseerija, mis pakub kiiret vo\u0303imalust murekohtade leevendamiseks. Jalamasseerija SPA\u2019d sobib kasutada va\u0308sinud jalgade lo\u0303o\u0303gastamiseks \u2013 see aitab parandada vereringet ning ainevahetust. Samuti aitab selle regulaarne kasutamine ennetada veenilaiendite teket. Nii massaaz\u030citooli kui jalamasseerija puhul on eeliseks asjaolu, et jalamassaaz\u030ci on vo\u0303imalik nautida igal hetkel, vaid u\u0308he nupulevajutusega ja privaatselt iseenda hubase kodu mugavustes."}, {"text_idx": "#000012", "text": "Suurepa\u0308raseid alternatiive pakub ka loodus \u2013 nii on na\u0308iteks suvel parim refleksoloogia paljajalu rannas jalutamine, lubades liival ja kividel oma jalgu masseerida. Boonusena turgutab keha ja lo\u0303dvestab meelt ka va\u0308rske o\u0303hk ning kaunid loodushelid."}, {"text_idx": "#000013", "text": "Refleksoloogia po\u0303hialustalaks olev mo\u0303ttemall, \u201cosa peegeldab tervikut\u201c, on kahtlemata miski, mida tasub oma tervise ja heaolu eest hoolitsedes arvesse vo\u0303tta. Jalad teenivad ja kannavad meid \u2013 po\u0308o\u0308rates neile regulaarselt hellitavalt ta\u0308helepanu, mo\u0303jub see positiivselt kogu organismile tervikuna."}]